Η ασφάλεια ενυπόθηκης κατοικίας είναι η μόνη περίπτωση που είναι υποχρεωτικό εκ του νόμου να ασφαλίσεις το (ενυπόθηκο) ακίνητό σου, το οποίο ουσιαστικά ανήκει στην Τράπεζα. Όταν αγοράζεις σπίτι μέσω στεγαστικού δανείου, η τράπεζα σου ζητάει να ασφαλίσεις το ακίνητο, ώστε να εξασφαλίσει την επένδυσή της. Κάθε τράπεζα έχει συνήθως μία ασφαλιστική εταιρεία με την οποία συνεργάζεται και σου προτείνει να ασφαλιστείς. Όμως μπορείς να επιλέξεις όποια εταιρεία επιθυμείς εσύ, αρκεί να παρέχει τις καλύψεις που ζητάει η τράπεζα που θα σου χορηγήσει το δάνειο. Μπορείς επομένως, να κάνεις σύγκριση ασφάλειας σπιτιού στο Pricefox και να βρεις μια εταιρεία που προσφέρει ένα πιο ολοκληρωμένο πακέτο παροχών σε καλύτερη τιμή από αυτό που προτείνει η τράπεζα. Όλες οι εταιρείες που συνεργαζόμαστε είναι αξιόπιστες και παρέχουν πλούσια πακέτα καλύψεων, τα οποία δέχονται όλες οι Τράπεζες.